વડોદરામાં વ્યવસાયિક આરોગ્ય પર એડવાન્સડ કોર્સનું આયોજન દિલ્હીની “પ્રિયા” સંસ્થાએ કરેલું. તે પ્રસંગે, ૧૧ જુલાઈ, ૧૯૮૭, શનીવારને દિવસે ‘કામદાર,વ્યવસાય,સ્વાસ્થ્ય’ એવા લાંબા વિચિત્ર નામે પહેલો અંક પ્રકાશિત કર્યો. બહુ ઓછા સમયમાં અંક તૈયાર કર્યો ત્યારે નામ સૂઝતું ન હતું – જે સુઝ્યું તે આપી પ્રેસમાં લખાણ આપી દીધું. એ પહેલા અંક્નું લખાણ આજે પણ પ્રસ્તુત લાગે છે. આમ તો આ સાયન્સ ફિક્શનનો પ્રયોગ ગણાય. વ્યવસાયિક આરોગ્યના સાહિત્યમાં ગુજરાતીમાં આવો પ્રયોગ પહેલો હશે તેમ માનું છું પણ ખાતરી નથી. એ દ્રષ્ટિકોણથી જોવા વાચકોને વિનંતી.